สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 26 ม.ค. 61
26 ม.ค. 2561

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (25 ม.ค.) โดยดัชนีดาวโจนส์ และ S&amp;P500 ต่างก็ปิดทำนิวไฮ ขานรับผลประกอบการที่สดใสของบริษัทจดทะเบียน โดยเฉพาะอย่างยิ่งบริษัทแคทเธอร์พิลลาร์ ผู้ผลิตเครื่องมือก่อสร้างรายใหญ่ระดับโลก อย่างไรก็ตาม ตลาดได้รับแรงกดดันในระหว่างวัน เนื่องจากสกุลเงินดอลลาร์แข็งค่าขึ้นเมื่อเทียบกับสกุลเงินหลักๆ หลังจากประธานาธิบดีโดนัลด์ ทรัมป์แห่งสหรัฐ ได้กล่าวให้สัมภาษณ์กับสื่อมวลชนว่า เขาสนับสนุนการแข็งค่าของสกุลเงินดอลลาร์ และเชื่อว่าดอลลาร์จะแข็งค่าขึ้นอีก
ดัชนีเฉลี่ยอุตสาหกรรมดาวโจนส์ปิดที่ 26,392.79 จุด พุ่งขึ้น 140.67 จุด หรือ +0.54% ดัชนี S&amp;P500 ปิดที่ 2,839.25 จุด เพิ่มขึ้น 1.71 จุด หรือ +0.06% และดัชนี Nasdaq ปิดที่ 7,411.16 จุด ลดลง 3.89 จุด หรือ -0.05%
 
ตลาดหุ้นยุโรปปิดลบเมื่อคืนนี้ (25 ม.ค.) โดยได้รับแรงกดดันจากการแข็งค่าของสกุลเงินยูโร อันเนื่องมาจากการคาดการณ์ที่ว่า ธนาคารกลางยุโรป (ECB) จะยังคงมีแผนยุติการใช้นโยบายการเงินที่ผ่อนคลาย แม้ว่า ECB ประกาศคงนโยบายการเงินในการประชุมเมื่อวานนี้ก็ตาม
ดัชนี Stoxx Europe 600 ปิดลบ 0.6% แตะระดับ 398.60 จุด ซึ่งเป็นระดับปิดต่ำสุดนับตั้งแต่วันที่ 17 ม.ค.ปีนี้
ดัชนี DAX ตลาดหุ้นเยอรมันปิดที่ 13,298.36 จุด ลดลง 116.38 จุด หรือ -0.87% ดัชนี CAC-40 ตลาดหุ้นฝรั่งเศสปิดที่ 5,481.21 จุด ลดลง 13.95 จุด หรือ -0.25% และดัชนี FTSE 100 ตลาดหุ้นลอนดอนปิดที่ 7,615.84 จุด ลดลง 27.59 จุด หรือ -0.36%
 
ตลาดหุ้นลอนดอนปิดลบเมื่อคืนนี้ (25 ม.ค.) เนื่องจากเงินปอนด์แข็งค่าขึ้นอย่างต่อเนื่อง และส่งผลให้นักลงทุนวิตกกังวลเกี่ยวกับผลประกอบการของบริษัทข้ามชาติ
ดัชนี FTSE 100 ตลาดหุ้นลอนดอนปิดที่ 7,615.84 จุด ลดลง 27.59 จุด หรือ -0.36%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (25 ม.ค.) โดยได้รับแรงกดดันจากสกุลเงินดอลลาร์ที่แข็งค่าเมื่อเทียบกับสกุลเงินหลักๆ หลังจากประธานาธิบดีโดนัลด์ ทรัมป์ แห่งสหรัฐ ได้ออกมาสนับสนุนการแข็งค่าของดอลลาร์ โดยเมื่อดอลลาร์แข็งค่าขึ้น จะส่งผลให้สัญญาน้ำมันดิบซึ่งซื้อขายในรูปสกุลเงินดอลลาร์นั้น มีราคาที่ไม่น่าดึงดูดใจสำหรับนักลงทุนที่ถือครองสกุลเงินอื่นๆ
สัญญาน้ำมันดิบ WTI ส่งมอบเดือนมี.ค. ลดลง 10 เซนต์ หรือ 0.2% ปิดที่ 66.51 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. ลดลง 11 เซนต์ หรือ 0.2% ปิดที่ 70.42 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (25 ม.ค.) เนื่องจากนักลงทุนเดินหน้าซื้อเก็งกำไร ซึ่งช่วยหนุนสัญญาทองคำปิดตลาดในแดนบวกติดต่อกันเป็นวันที่ 3
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 6.6 ดอลลาร์ หรือ 0.49% ปิดที่ 1,362.90 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 12.6 เซนต์ หรือ 0.72% ปิดที่ 17.615 ดอลลาร์/ออนซ์
สัญญาพลาตินัมส่งมอบเดือนเม.ย. พุ่งขึ้น 16.3 ดอลลาร์ หรือ 1.6% ปิดที่ 1032.1 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 8.95 ดอลลาร์ หรือ 0.8% ปิดที่ 1097.40 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้นเมื่อเทียบกับสกุลเงินส่วนใหญ่ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 ม.ค.) หลังจากประธานาธิบดีโดนัลด์ ทรัมป์แห่งสหรัฐ ได้กล่าวให้สัมภาษณ์กับสื่อมวลชนว่า เขาสนับสนุนการแข็งค่าของสกุลเงินดอลลาร์ และเชื่อว่าดอลลาร์จะแข็งค่าขึ้นอีก
ดอลลาร์แข็งค่าขึ้นเมื่อเทียบกับเงินเยนที่ระดับ 109.42 เยน จากระดับ 109.05 เยน ขณะที่อ่อนค่าลงเล็กน้อยเมื่อเทียบกับฟรังก์สวิสที่ระดับ 0.9425 ฟรังก์ จากระดับ 0.9453 ฟรังก์
ยูโรอ่อนค่าลงแตะระดับ 1.2394 ยูโร จากระดับ 1.2404 ยูโร ส่วนเงินปอนด์อ่อนค่าลงแตะระดับ 1.4124 ดอลลาร์ จากระดับ 1.4214 ดอลลาร์ และดอลลาร์ออสเตรเลียอ่อนค่าลงแตะระดับ 0.8021 ดอลลาร์ จากระดับ 0.8079 ดอลลาร์